Валянцін і падчас заняткаў у групе мастакоў кіно таксама не сядзіць моўчкі – разважае ўслых і гутарыць са студэнтамі. Трацякурсніца Лена Вярстак расказвае, як у іх заведзена шукаць натуру. – Наша група ў пошуку натуры часцей разлічвае на свае сілы – знаходзім праз знаёмых. Так лягчэй наладзіць кантакт. У любым выпадку, калі ты малюеш чалавека, ты не толькі капіруеш яго форму, але і працуеш з яго псіхалогіяй, таму трэба паглыбляцца ў асобу натуршчыка. Характар, эмацыйнасць – усё гэта вельмі важна ў чалавеку.